и отчетлива разлика във функциите на продавача за различните нива на търговия на египетския вътрешен пазар, която да оправдава разграничението по видове клиенти. В резултат на това продажбите, извършени от Jushi Egypt на вътрешния пазар посредством всички канали за продажба при обичайни търговски условия, представляват основата за ПОАР и печалбата, които да се използват при формиране на нормалната стойност за Hengshi Egypt.
 (336)
 Hengshi Egypt заяви, че печалбата, реализирана от Jushi Egypt при продажбите му на РСВ, следва да се приспадне при формиране на нормалната стойност за Hengshi Egypt. Hengshi Egypt основава твърдението си на факта, че i) дружествата формират един стопански субект и ii) включването на печалбата, реализирана от Jushi Egypt, при формиране на нормалната стойност и при изчисляване на производствените разходи би довело до положение, при което един елемент се взема предвид два пъти.
 (337)
 Комисията счита, че двамата египетски производители износители не образуват един стопански субект (въпреки че са част от една и съща корпоративна група, групата CNBM), тъй като те са отделни субекти с обособена юридическа правосубектност, независимо производство и продажби.
 (338)
 Освен това при формиране на нормалната стойност производствените разходи на Hengshi Egypt бяха коригирани в съответствие с член 2, параграф 5 от основния регламент, за да отразяват преобладаващите пазарни цени, които са цени, договорени между несвързани лица при справедливи пазарни условия (следователно без да се взимат предвид продажбите на РСВ между свързани страни). Освен това в съответствие с член 2, параграф 6 от посочения регламент маржът на печалбата, използван за формиране на нормалната стойност, се основава на продажбите на сходния продукт на вътрешния пазар (т.е. ТСВ, а не РСВ) на независими клиенти при обичайни търговски условия. Този марж на печалбата отразява и равнището на печалба, което обикновено може да реализира производител при продажбите на ТСВ на египетския пазар. Поради това твърдението в предходното съображение беше отхвърлено.
 (339)
 След окончателното разгласяване Jushi/Hengshi Egypt отново повториха твърдението си, че формираната нормална стойност на Hengshi Egypt е изкуствено завишена в резултат на това, че са се взели предвид два пъти ПОАР и печалбата от продажбите на Jushi Egypt на РСВ. Дружествата се позоваха на две предходни антидъмпингови разследвания, при които в единия случай Комисията е приспаднала ПОАР от продажбите на полуготови продукти, а в другия — от продажбите от страна на доставчик на суровини (100), като дружествата твърдяха, че обстоятелствата в тези случаи са сравними с тези в настоящото разследване. Поради това дружествата заявиха, че в съответствие с тези предишни случаи Комисията следва да приспадне ПОАР и печалбата на Jushi Egypt за продажбите на РСВ от ПОАР и печалбата, използвани за формиране на нормалната стойност на ТСВ на Hengshi Egypt.
 (340)
 Обстоятелствата по случаите, посочени от Jushi/Henshi Egypt, се различават обаче от тези по настоящото разследване. В единия случай въпросът не е възникнал при формиране на нормалната стойност съгласно член 2, параграф 6 от основния регламент, а при определяне дали продажбите на вътрешния пазар са осъществени при обичайни търговски условия въз основа на цялостния размер на разходите за въпросното дружество. В този случай съответните две свързани дружества